Somogy megye

Megye a Dél-Dunántúlon a Balaton, Zala megye, a Dráva folyó, Baranya és Tolna megye határolásával. Aprófalvas településrendszer jellemzi. Székhelye Kaposvár.

## Története:

### **1950-1990**:

A tanácsrendszeri megyerendezést követően nyolc járásra osztották Somogy közigazgatási területét: Kaposvári, Barcsi, Csurgói, Siófoki, Fonyódi, Marcali, Nagyatádi és Tabi járásra. A korábbi Szigetvári járás nagy részét Baranyához csatolták, az Igali és a Lengyeltóti járás megszűnt, helyét átvette a Siófoki, illetve a Fonyódi járás. A megyeszékhely, Kaposvár törvényhatóságú város jogköre megszűnt, így többé nem volt önálló közigazgatási egység, hanem a megye részévé vált. 1968-ig Kaposvár volt az egyetlen város Somogyban, ekkortól indult meg az urbanizáció a megyében. Elsőként Siófok kapott városi rangot 1968-ban, ezt követte Nagyatád 1971-ben, Marcali 1977-ben, majd Barcs 1978-ban. Ezzel párhuzamban a járások is átalakultak: a Tabi járás 1968-ban megszűnt, egy községét a Fonyódihoz, a többit a Siófoki járáshoz csatolták. A Csurgói járás 1970-ben beolvadt a Nagyatádiba, a Fonyódi járás 1974-ben szűnt meg, területét felosztották a Marcali és a Siófoki járás között. Barcs várossá nyilvánításával a járás is megszűnt, a területet városkörnyékké nyilvánították. A járási rendszer 1984-ben szűnt meg: helyét városkörnyékek (Barcsi, Kaposvári, Marcali, Siófoki és Nagyatádi), illetve nagyközségkörnyék-központok (Boglárlelle, Csurgó és Tab) vették át. E három település városi jogú nagyközség státuszt kapott, végül Boglárlellét 1986-ban, Csurgót, Tabot és Fonyódot 1989-ben nyilvánították várossá.

### **1990 - napjainkig:**

A hazai tanácsrendszert 1990-ben a kétszintű önkormányzati rendszer váltotta fel, létrejött a megyei önkormányzat és vele együtt Somogy Megye Közgyűlése, valamint a települési önkormányzatok. A képviselők választás útján kapják pozíciójukat.A közigazgatási rendszer átalakításával párhuzamban a KSH statisztikai okokból bevezette (ténylegesen 1994-től) a kistérségek rendszerét. A kistérségeket földrajzilag összefüggő települések együttese alkotnak, a megyehatárokat át nem lépve. Ezen elv mentén az első uniós területfejlesztési pályázatok idejében több önkormányzati társulás is létrejött az ezredfordulóig, valamint 1999-re, a kistérségekre alapozva kialakult a jogszabály szerinti (1999. évi XCII. tv.) megyei és regionális térszerkezet. Somogy megyében 1994-től működött a Kaposvári, Balatonboglár-balatonlellei, Barcsi, Csurgói, Fonyód-lengyeltóti, Marcali, Nagyatádi, Siófok-balatonföldvári és Tabi kistérség. 1997. augusztus 1-jétől néhány évig véglegesült a kistérségi rendszer: A Fonyódi és a Lengyeltóti különvált, a Balatonboglár-balatonlellei megszűnt és a térség települései a Fonyódiba és a Siófokiba kerültek át. Ez 2004. január 1-jétől annyiban módosult, hogy létrejött a Balatonföldvári kistérség, majd 2007. szeptember 25-étől a statisztikai térszerkezet kiegészült a Kadarkúti kistérséggel. 2013. január elsejétől alakult ki az új járási rendszer, a kistérségek 2014-ig még érvényben voltak. 1990 után folytatódott a városiasodás is: Boglárlelle városa népszavazást követően ismét két önálló, városi jogállással rendelkező településsé változott: Balatonboglárra, illetve Balatonlellére. Balatonföldvár és Lengyeltóti 1992-ben váltak várossá, Nagybajom 2001-ben kapta meg ismét (a 19. században mezőváros volt) a címet. Kadarkút 2005-től, Zamárdi 2008-tól, Igal pedig 2009-től város.

## Felhasznált források:

1. ↑ Somogy megye Wikipedia szócikk (https://hu.wikipedia.org/wiki/Somogy\_megye)
2. ↑ Somogy megye kézikönyve. Hatvan : CEBA, 1998. p. 53.
3. ↑ Dél-Dunántúli Régió Somogy
 megye kézikönyve. Bp. : CEBA, 2004. p. 35-37.
4. ↑ Somogy megye statisztikai évkönyve, 1994. Bp. : SKV, 1994. függelék p. 31-33.
5. ↑ Somogy megye statisztikai évkönyve, 1998. Bp. KSH, 1998. p. 347-348.
6. ↑ Somogy megye statisztikai évkönyve, 2003. Bp. KSH, 2003. p. 376-378.
7. ↑ Somogy megye statisztikai évkönyve, 2008. Bp. KSH, 2008. p. 175-177.
8. ↑ Kistérségek - LogSped (http://www.logsped.hu/kisterseg.htm)
9. ↑ Pogányvölgye kistérség - Lengyeltóti kisváros (http://www.poganyvolgy.hu/menu.cgi?menu1=4&menu2=)
10. ↑ Somogy megye Wikipedia szócikk (https://hu.wikipedia.org/wiki/Somogy\_megye)

## Weboldalak, online források:

* Hivatalos honlap: http://www.somogy.hu/
* Wikipedia: https://hu.wikipedia.org/wiki/Somogy\_megye
* KaposvárMost: http://kaposvarmost.hu/kereses?tag=somogy-megye
* 444: http://444.hu/tag/somogy-megye
* Heti Világgazdaság (HVG): http://hvg.hu/cimke/Somogy\_megye
* Index: http://index.hu/24ora/?cimke=somogy%20megye
* Irányítószámkereső: http://iranyitoszamkereso.hu/iranyitoszamok/somogy-megye-17.shtml
* Rippl-Rónai Múzeum: http://www.smmi.hu/termtud/ismeretterjesztes/termfold.htm (weboldal szövegkódolása hibás)
* Somogymegye.net: http://www.somogymegye.net/
* Könyvtár.hu: http://konyvtar.hu/tudakozo/bongeszo/somogy/
* Katolikus Lexikon: http://lexikon.katolikus.hu/S/Somogy%20megye.html
* Népesség.com: http://nepesseg.com/somogy/
* Somogyi Kereskedelmi és Iparkamara: http://skik.hu/hu/somogyi-kereskedelmi-es-iparkamara/somogy-megye-gazdasaga-8652
* Somogy.lap.hu: http://somogy.lap.hu/
* WikiTravel: http://wikitravel.org/hu/Somogy\_megye
* Kastélyok.eu: http://www.kastelyok.eu/content/somogy-megye
* Programturizmus.hu: http://www.programturizmus.hu/megye-somogy.html
* Időkép.hu: https://www.idokep.hu/hirkeres/somogy%20megye

## Ajánlott irodalom:

* Somogy megye kézikönyve. Hatvan : CEBA, 1998. 988 p.
* Dél-Dunántúli Régó - Somogy megye kézikönyve. Budapest : CEBA, 2004. 468 p.
* Hajdú Zoltán (szerk.): Dél-Dunántúl. Budapest : MTA RKK, 2006. 499 p.
* Kanyar József: Harminc nemzedék vallomása Somogyról : történelmi olvasókönyv. Kaposvár : Somogy, 1992. 292 p.
* Knézy Judit: Fejezetek Somogy megye néprajzából. Kaposvár : Somogy M. Művel. Közp. Ny., 1992. 48 p.
* Nagy Jenő: Diagnózis Somogyról. In: A Somogyi Hírlap Kalendáriuma, 1998. p. 209-211.
* Szokoly Miklósné: Dél-dunántúli kerékpártúrák : Baranya, Somogy, Tolna. Budapest : Frigoria, 2003. 184 p.
* Építettük 15 év alatt Somogyországban. Kaposvár : Középületkivitelező és Kereskedelmi Kft, 2005. 20 p.
* Értékteremtő Somogy az ezredfordulón, 1998-2002. Kaposvár : Powerprint Nyomda, 2002. 259 p.

## Somogy megyéről a Takáts Gyula könyvtár állományában:

Amennyiben adatbázishiba miatt nem töltené be a találatokat, frissíteni kell a weboldalat (F5 billentyű)!

* Cikkek: http://bit.ly/29vmjeC
* Könyvek, könyvrészletek: http://bit.ly/29BqDnL